**KLASA:100-01/21-01/01**

 **URBROJ:2197-15-02-21-1**

 **Zabok, 22. prosinac 2021.g.**

**Na temelju članka 34. i 51. Zakona o vatrogastvu („Narodne novine“, br. 125/19), članka 41. Zakona o ustanovama („Narodne novine“ br. 76/93, 29/07, 47/09, 135/08 i 127/19) i članka 23., stavak 1. Statuta Zagorske Javne vatrogasne postrojbe, i Odluke Vatrogasnog vijeća Zagorske Javne vatrogasne postrojbe od 22. prosinca 2021.g. (KLASA: 021-05/21-03/01; URBROJ: 2197-15-02-21-14), Vatrogasno vijeće Zagorske Javne vatrogasne postrojbe raspisuje**

**JAVNI NATJEČAJ**

**za imenovanje Zapovjednika Zagorske Javne vatrogasne postrojbe**

**1izvršitelj (m/ž), na mandatno razdoblje od 5 godina**

Kandidati za imenovanje Zapovjednika Zagorske Javne vatrogasne postrojbe trebaju ispunjavati slijedeće uvjete:

1. da ima hrvatsko državljanstvo

2. da ima završenu stručnu spremu sukladno Zakonu o vatrogastvu članku51. Stavak 11. I stavak 18.

3. da ima položen stručni ispit za vatrogasce s posebnim ovlastima i odgovornostima

4. da ima najmanje pet (5) godina iskustva na poslovima vatrogasca s posebnim ovlastima i odgovornostima

5. da ima posebno zdravstveno stanje i psihičku sposobnost za obavljanje vatrogasne djelatnosti što dokazuje potvrdom ovlaštene zdravstvene ustanove

6. ispunjavati posebno propisanu razinu tjelesne i motoričke sposobnosti

7. da nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.)

8. da nije kažnjavana za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom (»Narodne novine«, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

9. položen vozački ispit „B“ kategorije

Na natječaj se mogu prijaviti osobe oba spola.

Uz prijavu kandidati su dužni priložiti:

- Životopis

- Dokaz o stručnoj spremi (preslika)

- Dokaz o položenom ispitu za vatrogasca s posebnim ovlastima i odgovornostima

- Dokaz o iskustvu na poslovima vatrogasca s posebnim ovlastima i odgovornostima (ugovor o radu, rješenje ili drugu odgovarajuću ispravu iz koje je razvidna vrsta i poslovi koji su se obavljali i vremensko razdoblje u kojem ih je kandidat obavljao)

- Dokaz o položenom vozačkom ispitu „B“ kategorije (preslika vozačke dozvole)

- Potvrda o radnom stažu

- Preslika osobne iskaznice

- Domovnicu (preslika)

- Uvjerenje o nekažnjavanju (ne starije od 6 mjeseci)

- Potvrda ovlaštene zdravstvene ustanove o zdravstvenoj sposobnosti za obavljanje vatrogasnih poslova

Za kandidate koji zadovolje formalne uvjete natječaja (predaju svu traženu dokumentaciju),

Kandidati koji prema posebnim propisima ostvaruju pravo prednosti pri zapošljavanju moraju se u prijavi na javni natječaj pozvati na to pravo, te imaju prednost u odnosu na ostale kandidate samo pod jednakim uvjetima. Uz prijavu na javni natječaj dužni su priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz kojeg se vidi to pravo.

Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17) imaju prednost pod jednakim uvjetima po utvrđenom redoslijedu iz stavka 1. ovoga članka, ukoliko ispunjavaju uvjete propisane člankom 103. i 104. Zakona, te uvjete iz javnog natječaja.

Navedeni kandidati dužni su dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja Republike Hrvatske https://branitelji.gov.hr/.

Kandidati će o rezultatima javnog natječaja biti obaviješteni u zakonskom roku. Po raspisanom natječaju ne mora se izvršiti izbor, u kojem slučaju se donosi odluka o poništenju natječaja.

 Podnositelj molbe dobrovoljno daje podatke u svrhu sudjelovanja u postupku prijema na radno mjesto. Sukladno Općoj uredbi o zaštiti podataka (GDPR) i Zakonu o provedbi opće uredbe o zaštiti podataka Zagorska Javna vatrogasna postrojba kao voditelj obrade osobnih podataka s istima će postupati prema načelima obrade osobnih podataka navedenih u članku 5. Uredbe. Prikupljeni osobni podaci će se obrađivati samo u svrhu u koju su prikupljeni te se u druge svrhe neće koristiti, sukladno Općoj uredbi o zaštiti osobnih podataka (GDPR). Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslik vjenčanog ili rodnog lista i sl.).

Prijave na javni natječaj s dokazima o ispunjavanju uvjeta podnose se u roku od 8 dana od objave javnog natječaja u Narodnim novinama , web stranicama Zagorske javne vatrogasne postrojbe i Hrvatske vatrogasne zajednice, neposredno ili poštom na adresu: Zagorska Javna vatrogasna postrojba, Prilaz dr. Franje Tuđmana 7d, 49210 Zabok, uz naznaku: »Javni natječaj za imenovanje Zapovjednika / NE OTVARAJ« u zatvorenoj omotnici.

Nepotpune i prijave izvan roka neće se razmatrati. Osobe koje podnesu nepotpune i prijave izvan roka ne smatraju se kandidatima prijavljenim na javni natječaj. Urednom prijavom smatra se ona koja sadrži sve podatke i priloge navedene u javnom natječaju.

Predsjednik Vatrogasnog vijeća:

Ivan Krajačić